2.2.Tranzacții semnificative

(1)Începând din noiembrie 2011, BEI se confruntă cu arierate la împrumuturile suverane ale Siriei. În consecință, în conformitate cu acordul de garanție dintre UE și BEI, BEI a adresat Fondului de garantare al UE, până la 31 decembrie 2015, 29 de solicitări în valoare totală de 225,1 milioane EUR (a se vedea punctul 4.1 Plăți în caz de neîndeplinire a obligațiilor de plată).

(2)În februarie 2015, contribuția de la buget către fond a fost calculată conform articolelor 3 și 5 din regulament:

Articolul 3 din regulament prevede pentru fond suma-țintă de 9 % din totalul obligațiilor de capital neachitate care decurg din fiecare operațiune, la care se adaugă dobânda datorată și neachitată.

Articolul 5 din regulament prevede că suma care urmează să fie transferată de la buget la fond în anul n + 1 se calculează, la începutul anului n, ca diferența dintre suma-țintă și valoarea activelor nete ale fondului la sfârșitul exercițiului n - 1.

Pentru ajustarea fondului la ținta de 9 % din totalul obligațiilor de capital neachitate, în bugetul2016 s-a introdus suma de 257,1 milioane EUR în vederea provizionării fondului. La 31.12.2014, suma-țintă era de 2 371,8 milioane EUR, corespunzând țintei de 9 % din totalul operațiunilor garantate restante (de 26 353,2 milioane EUR). Diferența dintre suma-țintă și activele nete ale fondului, de 2 114,7 milioane EUR la 31.12.2014, era de 257,1 milioane EUR.

Această sumă a fost cerută pentru provizionarea fondului în 2016 și a fost aprobată de Consiliu și de Parlamentul European în noiembrie 2015, în cadrul aprobării bugetului 2016. Ea a fost ulterior recunoscută drept creanță bugetară a fondului.

(3)În februarie 2015, s-a transferat de la buget către fond suma de 144,4 milioane EUR, corespunzătoare sumei provizionate pentru 2015 (a se vedea detaliile la punctul 3.2.1, „Provizionarea fondului”).

2.3.Tranzacție semnificativă efectuată după data de raportare

În februarie 2016, s-a transferat de la buget către fond suma de 257,1 milioane EUR, corespunzătoare provizionării pentru 2016.

2.4.Prezentarea conturilor

2.4.1.Bazele pregătirii

Situațiile financiare ale fondului (precum și situațiile financiare preconsolidate) au fost pregătite în conformitate cu normele contabile adoptate de contabilul Comisiei Europene, în special cu „Norma contabilă 11 – Instrumente financiare”, astfel cum se explică în SWD.

2.4.2.Situații financiare preconsolidate ale Fondului de garantare la 31 decembrie 2015

Situațiile financiare preconsolidate ale fondului sunt întocmite pentru a include operațiunile contabile care nu apar în situațiile financiare ale fondului întocmite de BEI (a se vedea SWD), ceea ce conduce la o diferență în ceea ce privește valoarea totală a activelor fondului în situațiile financiare întocmite de BEI (2 343 091 110,14 EUR) și valoarea totală a activelor fondului în situațiile financiare preconsolidate (2 107 985 583 EUR). Situațiile financiare preconsolidate includ arieratele datorate plus dobânzile cumulate aferente întârzierilor de plată (depreciate complet la 31.12.2015), precum și alte conturi de regularizare, până la rambursarea completă a sumelor datorate fondului. Astfel, la finele exercițiului financiar, se va obține o serie completă de situații financiare pentru fond, care vor fi integrate în situațiile financiare consolidate ale UE. Activele circulante din situațiile financiare preconsolidate includ, de asemenea, o creanță temporară față de BEI în valoare de 22 016 265 EUR pentru garanțiile solicitate, dar încă neplătite plus sumele conexe, în cazul cărora BEI rămâne creditorul Siriei până la satisfacerea solicitării de intervenție din partea fondului de garantare. Pasivele curente includ o datorie către BEI în valoare de 22 763 789 EUR pentru garanțiile solicitate, dar încă neplătite plus sumele conexe.

Fondul de garantare: bilanț preconsolidat

Bilanțul preconsolidat constă în întocmirea unui bilanț contabil în vederea integrării lui în cadrul situațiilor financiare consolidate ale UE. Principalele posturi sunt explicate în notele la bilanț.





Bilanț — active